Asid tetrahidrofolik

Asid tetrahidrofolik (THFA) atau tetrahidrofolat ialah terbitan asid folik dan kofaktor enzim utama.

Metabolisme

Sintesis manusia
Asid tetrahidrofolik dihasilkan daripada asid dihidrofolik oleh dihidrofolat reduktase. Tindak balas ini dapat dicegah dengan metotreksat. Ia ditukar menjadi 5,10-metilenatetrahidrofolat oleh serina hidroksimetiltransferase.

Sintesis bakteria
Banyak bakteria menggunakan dihidropteroat sintetase untuk menghasilkan dihidropteroat yang tidak memiliki fungsi dalam manusia. Ini boleh menjadikannya sebagai sasaran baik bagi antibiotik sulfonamida yang bersaing dengan molekul pelopornya, PABA.


Fungsi
Asid tetrahidrofolik 

ialah kofaktor dalam banyak tindak balas, terutamanya dalam sintesis (atau anabolisme) asid amino dan asid nukleik. Di samping itu, ia berfungsi sebagai molekul pembawa bagi bahagian karbon tunggal, iaitu kumpulan yang mengandungi satu atom karbon seperti metil, metilena, metenil, formil dan formimino. Apabila digabungkan dengan satu bahagian karbon tunggal seperti dalam 10-formiltetrahidrofolat, ia bertindak sebagai penderma kumpulan karbon tunggal. Tetrahidrofolat mendapat atom karbon tambahan ini dengan mengasingkan formaldehid yang dihasilkan dalam proses lain. Bahagian karbon tunggal ini penting dalam pembentukan pelopor sintesis DNA. Kekurangan asid tetrahidrofolik boleh menyebabkan anemia megaloblas. Metotreksat bertindak terhadap dihidrofolat reduktase sebagai perencat seperti pirimetamina atau trimetoprim, dan dengan itu, mengurangkan jumlah tetrahidrofolat terhasil sehingga boleh boleh mengakibatkan anemia megaloblas.

Asid tetrahidrofolik terlibat dalam penukaran asid formiminoglutamat kepada asid glutamik; ini boleh mengurangkan jumlah histidina yang tersedia bagi penyahkarboksilan dan sintesis protein, dan oleh itu, histamin dan asid formiminoglutamat dalam kencing  mungkin berkurangan.

 Rujukan 

 Pautan luar 
 Tetrahydrofolat terikat protein di PDB

Category:Folat
Category:Koenzim